Endamanê Komîsyonê Zîndanî yê Şubeyê Komeleya Heqanê Merdiman (ÎHD) yê Îstanbulî sey her hewteyî nê hewte zî seba ke bale binacê rewşa tepişteyanê nêweşan ser çalakîye viraşte. Çalakîya Roniştişê Fyî rîyê janê Korona ra hewteyê 420ine de medyaya sosyale ser ra ameye kerdene.
No hewte bale ameye antene rewşa tepişteya nêweşe Fatma Tokmaka ke serra 1996î de ameye destbendkerdene û îşkenceyanê giranan ravêrte  ser. Eşkerayîya ke heta endama komîsyonî Merale Şahîn ra ameye dayene de ame vatene ke AKP janî sey firsendî şuxulneno û tepişteyî mergê rê caverdayî. Şahîne vat tepişteyanê nêweşan ra Fatma Tokmake wexto ke ameye destbendkerdene pîya bi lajê ci yo 2 serre û nîmî bi rojan îşkenceyo giran dî.
